ΓΡΑΠΤΗ ΕΡΩΤΗΣΗ E-1994/02

υποβολή: Samuli Pohjamo (ELDR) και Mikko Pesl (ELDR) προς την Επιτροπή

(8 Ιουλίου 2002)

Θέμα: Διασφάλιση της νομικής προστασίας των αγροτών κατά τις συνεχείς αλλαγές της αγροτικής νομοθεσίας

Η ευρωπαϊκή νομοθεσία γεωργίας αλλάζει συνεχώς. Οι αλλαγές και τροποποιήσεις των κανόνων δυσχεραίνουν την εφαρμογή της. Λόγω των συνεχών αλλαγών, οι τοπικές αρχές δεν δέχονται να αναλάβουν ευθύνη για

τις αιτήσεις επιδότησης, όσον αφορά δε την παρακολούθηση της εφαρμογής δημιουργείται σύγχυση. Τελικά οι γεωργοί είναι τα θύματα αυτού του τρόπου διαχείρισης. Τα ενδεχόμενα σφάλματα έχουν ως αποτέλεσμα την επιβολήπερβολικών ποινών.

Οι προτάσεις της Επιτροπής για απλοποίηση της διαχείρισης δεν περιλαμβάνουν καθόλου τον τομέα της γεωργίας.

Με ποιόν τρόπο θα μεταρρυθμίσει η Επιτροπή την διαχείριση της γεωργίας και τη σχετική λήψη αποφάσεων ούτως ώστε και οι αγρότες να είναι νομικώς ασφαλείς και οι συνεχείς αλλαγές να μην δημιουργούν ανωμαλίες στον τομέα της διαχείρισης·

Απάντηση του κ. Fischler εξ ονόματος της Επιτροπής

(19 Αυγούστου 2002)

Η Επιτροπή πιστεύει ότι η απλή και σαφής νομοθεσία είναι απαραίτητη προϋπόθεση για τη χρηστή και αποτελεσματική διαχείριση των περιορισμένων πόρων, τόσο των ανθρώπινων όσο και των οικονομικών, σε όλους τους τομείς της πολιτικής. Όσο πιο διφορούμενη και περίπλοκη είναι οι κανόνες τόσο πιο δύσκολη και δαπανηρή είναι η εφαρμογή, η διαχείριση και ο έλεγχός τους από την άποψη των διοικητικών και ανθρώπινων πόρων και τόσο πιο μεγάλα είναι τα περιθώρια απάτης. Η απλοποίηση είναι σημαντική τόσο για τη βελτίωση της αποτελεσματικότητας της Κοινής Γεωργικής Πολιτικής (ΚΓΠ) όσο και για τη μείωση των κινδύνων αυτών και απάτης.

Η Γενική Διεύθυνση Γεωργίας έχει θέσει την απλοποίηση ως μία από τις προτεραιότητές της για τα επόμενα χρόνια και οι εργασίες της προς το σκοπό αυτό ξεκίνησαν πρινποβληθούν οι τωρινές προτάσεις της Επιτροπής για τη διοικητική απλοποίηση. Το 1995 δημιουργήθηκε μίαπηρεσία με ειδική αρμοδιότητα την απλοποίηση ενώ εσωτερικές κατευθυντήριες γραμμές σχετικά με την απλοποίηση ισχύουν από το 1999. Τόσο το Κοινοβούλιο όσο και το Συμβούλιο έχουν εκφράσει τηνποστήριξή τους στην Επιτροπή για τις προσπάθειες που κάνει κατά τα τελευταία έτη για να ελαχιστοποιήσει το διοικητικό φόρτο εργασίας που συνεπάγεται η Κοινή Γεωργική Πολιτική τόσο για τους γεωργούς όσο και για τις εθνικές διοικήσεις.

Οι μέχρι τώρα εργασίες της Επιτροπής για την απλοποίηση της ΚΓΠ έχουν επικεντρωθεί στην προσπάθεια να απλοποιηθεί η γεωργική νομοθεσία, να γίνει διαφανέστερη, να είναι όσο το δυνατόν πιο προσβάσιμη και να περιορισθεί στο απολύτως απαραίτητο ο διοικητικός φόρτος εργασίας που συνεπάγεται η ΚΓΠ για τους γεωργούς και τους άλλους ενδιαφερόμενους καθώς και για τις εθνικές και τις κοινοτικές αρχές.

Έχουν επίσης αναληφθεί και διάφορες άλλες πρωτοβουλίες, όπως είναι το καθεστώς των μικρών γεωργών, το οποίο έχει ως στόχο να αντικαταστήσει τις ετήσιες αιτήσεις για τα διάφορα καθεστώτα ενισχύσεων με μία και μόνο αίτηση ενίσχυσης που θα ισχύει για μια δοκιμαστική περίοδο τεσσάρων ετών και έτσι θα μειωθεί ο διοικητικός φόρτος εργασίας τόσο για τους γεωργούς όσο και για τις διοικήσεις.

Η απλοποίηση αποτελεί έναν από τους βασικούς προσανατολισμούς της τρέχουσας ενδιάμεσης αναθεώρησης της ΚΓΠ(1), με την οποία προτείνεται η απλοποίηση των καθεστώτων ενίσχυσης και προωθείται η ιδέα της καταβολής μιας και μόνο συνολικής ενίσχυσης.

Η σωστή εφαρμογή των καθεστώτων ενίσχυσης και των σχετικών διοικητικών διαδικασιών αποτελεί ευθύνη των κρατών μελών. Εξάλλου, οι οδηγίες εφαρμογής αποτελούν επίσης ευθύνη των εν λόγω εθνικών αρχών.

(1) COM(2002)394 τελικό.